Anna Elisa Tryti

Anna Elisa Tryti (født 7. mai 1958) er norsk historiker og politiker for Arbeiderpartiet.

Tryti vokste opp i småbyen Yoko i Mbam-et-Kim i Kamerun som datter av misjonær og husbygger Ingvald Tryti. Da hun var seks år gammel flyttet familien tilbake til Bergen.

Hun er cand.philol. i historie og har spesialisert seg i norsk og europeisk middelalderhistorie. 

Hun var kommunalråd for byutvikling 1992–1995. Hun var rådmann i Naustdal kommune 2006–2009 og direktør for kultur og idrett i Hordaland fylkeskommune 2010–2015.

Tryti var byråd for byutvikling i Bergen fra 22. oktober 2015 til 24. juni 2019. I de siste årene hennes som byråd skal hun ha blitt utsatt for trakassering i forbindelse med bybane-utbyggingen og utvidelsen av bomringen i Bergen. Hun har mottatt trusselbrev og blitt hetset og forfulgt på gaten. I 2017 oppdaget hun det hun mener var et kulehull i stuevinduet, men dette ble da avvist av politiet som enten skapt av fugler eller barn med softgun. Tryti hevdet at årsaken til avgangen ikke hadde noe med trakasseringen å gjøre. Rune Bakervik tok over stillingen som byråd.

Referanser 

Norske filologer
Ap-politikere i Hordaland
Rådmenn